स्टर्न के संपादक पीटर कॉख को पूरी तरह भरोसा था कि यह हिटलर की ही लिखावट है. उन्होंने कहा, “हमने इसे कई विशेषज्ञों को दिखाया. इतिहासकारों को, हैंडराइटिंग विशेषज्ञों को और उन्हें पूरा यकीन था कि यह सही है, शक की कोई गुंजाइश नहीं.” लेकिन कुछ लोगों को संदेह था. फ़िलिप नाइटले ने संडे टाइम्स की खोजी पत्रकारों की टीम में 20 साल काम किया था. वह कहते हैं कि उनके संपादक फ्रैंक चाइल्स ने बताया कि टाइम्स के मालिक रूपर्ट मर्डोक ने क्लिक करें हिटलर की डायरी को खरीद लिया है ताकि अख़बार में सिलसिलेवार छापा जा सके.